laion/Wikipedia-Exotic huggingface dataset:
רוברט קוצ'ריאן

רוברט סדראקי כּוצ'ריאן (בארמנית: Ռոբերտ Սեդրակի Քոչարյան; נולד: 31 באוגוסט 1954) הוא הנשיא השני של ארמניה המודרנית. קוצ'ריאן נולד בסטפנקרט, בירת נגורנו קרבאך, אז מחוז אוטונומי בתוך אזרבייג'ן. בשנת 1971 התחיל לעבוד כפועל ייצור במפעל בעיר הולדתו. מ-1972 עד 1974 שירת בצבא הסובייטי. בשנת 1981 בהצטיינו, לימודים במכון הפוליטכני של ירוואן. בשנות ה-80 היה פעיל במפלגה הקומוניסטית וארגונים למען העברת השליטה על אזור נגורנו קרבאך לארמניה. ב-1989 נבחר לראשונה לסובייט העליון של ארמניה. ב-1991 נבחר לפרלמנט הראשון של נגורנו קרבאך שהכריזה באופן חד-צדדי על עצמאות מאזרבייג'ן. ב-1992 מונה לראש ועדת ההגנה הממלכתית של נגורנו קרבאך. ב-1994 נבחר על ידי הפרלמנט לנשיא נגורנו קרבאך; נבחר מחדש לתפקיד בבחירות כלליות ב-1996 (בבחירות הורשו להשתתף כל תושבי נגורנו קרבאך, אך לא פליטים אזרים שנאלצו לעזוב את האזור). ב-20 במרץ 1997 מונה לתפקיד ראש ממשלת ארמניה. ב-30 במרץ 1998 התמודד בבחירות כלליות על נשיאות ארמניה וניצח; יריבו העיקרי היה יושב ראש הפרלמנט הארמני קארן דמירצ'יאן. ב-5 במרץ 2003 זכה שוב בבחירות לנשיאות ארמניה. כנשיא נפגש מספר פעמים עם נשיא אזרבייג'ן אילהם אלייב בניסיון להגיע להסדר שלום על עתיד נגורנו קרבאך על יסוד הכרה הדדית בתוצאות משאל-עם שייערך בקרב התושבים. קוצ'ריאן נשוי לבלה, ולזוג שלושה ילדים. בנוסף לארמנית הוא דובר רוסית ואנגלית. מדיה וקבצים בנושא רוברט קוצ'ריאן בוויקישיתוף אתר האינטרנט הרשמי של רוברט קוצ'ריאן (בארמנית) רוברט קוצ'ריאן, ברשת החברתית פייסבוק רוברט קוצ'ריאן, ברשת החברתית אקס (טוויטר) רוברט קוצ'ריאן, ביישום טלגרם רוברט קוצ'ריאן, ברשת החברתית אינסטגרם רוברט קוצ'ריאן, סרטונים בערוץ היוטיוב רוברט קוצ'ריאן, באתר אנציקלופדיה בריטניקה (באנגלית) ערך זה הוא קצרמר בנושא פוליטיקאים ובנושא ארמניה. אתם מוזמנים לתרום לוויקיפדיה ולהרחיב אותו.
הסדרי ההגנה של חמש המעצמות

הסדרי ההגנה של חמש המעצמות (באנגלית: Five Power Defence Arrangements) היא ברית ביטחוניות הדדית בין אוסטרליה, מלזיה, ניו זילנד, סינגפור ובריטניה (כל המדינות בברית הן למעשה חברות בארגון חבר העמים הבריטי והיו בעבר חלק מהאימפריה הבריטית). ההסכם נחתם ב-1971 ולפיו חמש המעצמות אמורות להתייעץ אחת עם השנייה במקרה או איום של מתקפה חמושה על כל אחת מחמש המדינות הללו והם אמורים לדון באילו צעדים יש לנקוט במשותף או בנפרד כתגובה לאותה מתקפה תאורטית. עם זאת, אין התחייבות ספציפית להתערבות צבאית אלא אם מדובר במצב חמור. כמו כן, ההסכם ההגנה של חמש המעצמות אינו מתייחס לאזור כלכלי בלעדי, אכיפת של מי מהמדינות בהסכם הוא עניינה של אותה מדינה. הברית הוקמה לאחר סיום ערבויות ההגנה שבריטניה נתנה למלזיה במסגרת הסכם ההגנה האנגלו-מלזי. הוקמה מערכת הגנה אווירית משובלת עבור חצי האי המלאי בו נמצאות מלזיה וסינגפור. בעברו, פיקדו על הבסיס סגני מרשל אוסטרלים והבסיס היה תחת שליטה של חיל האוויר המלכותי האוסטרלי אך ב-1988 הוחלט להעביר את השליטה לחיל האוויר המלזי, וזאת בכפוף לעובדה שהמלזים מארחים בבסיס מספר יחידות טייס של אנשי צוות מכל חמש המדינות. מאז הקמתה, חברות הברית ביצעו מספר תרגילים צבאיים רב-צדדיים שכללו את כל חמש המדינות החברות עם הפיקוד המבצעי לסירוגין בין אוסטרליה, סינגפור ומלזיה. בהתחלה ובמהלך שנות ה-70, התרגילים היו תרגילי הגנה אווירית אך במהלך שנות ה-80 החלו המדינות גם בתרגילים יבשתיים וימיים. מאז, התרגילים החלו להיות יותר ויותר מקיפים ויותר ויותר מורכבים. כיום, התרגילים בין המדינות כוללים תרגילים יבשתיים, תרגיליים אוויריים, תרגילים יבשתיים ואף תרגילים כדי להתמודד עם איומים נשק לא קונבנציונלי. מרבית התרגילים מתקימיים מול חופי אוסטרליה וסינגפור, אך חלקם גם נערכים בים סין הדרומי. ב-1981 החלו חמש המדינות לארגן תרגילים שנתיים בתחום האוויר והים. מאז 1997, התרגילים הימיים והאווירים הם משולבים ונערכים באותה עת. בנובמבר 2011 אירחה סינגפור את חגיגות 40 השנה לברית ההגנה, כאשרי שרי ביטחון וכלי טיס מכל חמש המדינות התכנסו בבסיס האוויר צאנג'י המזרחי להשתתף באירוע. מאוחר יותר, נערכה ארוחת ערב חגיגית על ידי שר ההגנה הסינגפורי, נג אינג חאן וראש ממשלת סינגפור, לי שיינלונג. במהלך חגיגות 40 השנים נערכו מספר תרגילים בין המדינות שבדקו את רמת המוכנות של המדינות המשתתפות בברית, החגיגות הסתיימו 3 ימים לאחר מכן, ב-4 בנובמבר. ב-2014 פעלו הצבא האוסטרלי והצבא הבריטי בשיתוף פעולה על מנת לחקור את נסיבות התרסקות טיסה 370 של מלזיה איירליינס שהתרסקה באמצע האוקיינוס ההודי מסיבות לא ידועות (נכון ל-2021). "The 'Durian Pact' Does It Again". The Diplomat. 1 בדצמבר 2020. נבדק ב-10 באפריל 2020. {{cite web}}: (עזרה) "Malaysia: Military Alliances:Written question - 2257". Parliament of the United Kingdom. 11 ביוני 2015. נבדק ב-19 ביוני 2015. {{cite web}}: (עזרה) 4 - The Five Power Defence Arrangements Exercises, 2004–10. Cambridge.org. ISBN 9789814345408. נבדק ב-4 בספטמבר 2020. {{cite book}}: (עזרה) "The Five Power Defence Arrangements at Forty (1971-2011)". ResearchGate. נבדק ב-4 בספטמבר 2020. {{cite web}}: (עזרה) "Five Power Defense Arrangements in the Spotlight with Military Exercise". The Diplomat. 12 באוקטובר 2017. נבדק ב-4 בספטמבר 2020. {{cite news}}: (עזרה) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
פורטונה (זמרת)

פורטונה (בפורטוגזית: Fortuna; נולדה ב-1958) הוא שם הבמה של הזמרת והמלחינה היהודייה-ברזילאית פורטונה זויסה זפדיה (Fortunée Joyce Safdié), שנולדה ב-1958 בסאו פאולו, בברזיל, במשפחה יהודית ספרדית. פורטונה ביקרה ב-1981 בישראל ונחשפה למוזיקת לאדינו ומוזיקה עברית ולאחר מכן פיתחה קריירה של זמרת המתמקדת במוזיקה עברית ובמוזיקת לאדינו. 1998 La Prima Vez בפעם ראשונה 1998 Cantigas שירים 1998 Meditarrâneo ים תיכוני 2000 Mazal מזל 2001 Caelestia קלסטיה - תקליטור ודי. ו. די. 2003 Encontros פגישות 2005 Novo Mundo עולם חדש Na casa da Ruth בביתה של רות - תקליטור ודי. וי. די. Coletânea 15 anos אלבום אוסף של 15 שנים אתר האינטרנט הרשמי של פורטונה פורטונה, ברשת החברתית פייסבוק פורטונה, באתר MusicBrainz (באנגלית) פורטונה, באתר Discogs (באנגלית) פורטונה, באתר Songkick (באנגלית) דרכי תקווה
קייל האריסון ברייטקופף

קייל האריסון ברייטקופף (באנגלית: Kyle Harrison Breitkopf; נולד ב-13 ביולי 2005) הוא שחקן קולנוע וטלוויזיה קנדי. בשנת 2011 הופיע ברייטקופף בתפקיד נתן קרוס בסדרת הטלוויזיה "רוקי בלו". באותה שנה הופיע בסדרת הטלוויזיה "Against the Wall". בשנת 2013, הוא השתתף בסדרת הטלוויזיה נס רפואי, שם גילם את דמותו של ראיין. הוא גם גילם את אייזיק ווייט, בנו של ערפד, בסדרת הטלוויזיה "כמעט אנושיים". תפקיד הקולנוע הראשון של ברייטקופף היה כבארקר סימונס בסרט העלילתי "מהפכה בבית" בשנת 2012, שהעניק לו מועמדות לפרס האמן הצעיר כשחקן המשנה הצעיר הטוב ביותר בגיל עשר ומטה בסרט עלילתי. בשנת 2015 גילם את הנרי בניגן בדרמת האימה "The Whispers". הוא דיבב את דמותו של גרג (גקו) בסדרת האנימה "כוח פיג'יי" במשך 3 העונות הראשונות. הוא גילם את סקוטי בסדרת הטלוויזיה "זיגמונד ומפלצות הים" ששודרה באמזון פריים בשנים 2016–2017. הוא גם מדבב את דמותו של הדמות הראשית ראסטי בסדרת האנימציה, ראסטי. ברייטקופף שיחק בסרט הדרמה "פלא" משנת 2017, בו מככבים ג'וליה רוברטס, ג'ייקוב טרמבלי ואוון וילסון. באותה שנה שיחק בתפקיד ראשי בסרט "מעבר לשמש". סיפור מודרני של תקווה, אמונה ואומץ המבוסס על סיפורים מהתנ"ך. בסרט משתתף גם האפיפיור פרנציסקוס. בשנת 2019 שיחק צד סטנלי טוצ'י וקירנן שיפקה במותחן "The Silence". באותה שנה שיחק בתפקיד ראשי בסדרת נטפליקס "מלחמות הערפדים" לצד איאן סומרהולדר. קייל האריסון ברייטקופף, ברשת החברתית אקס (טוויטר) קייל האריסון ברייטקופף, במסד הנתונים הקולנועיים IMDb (באנגלית) קייל האריסון ברייטקופף, באתר AllMovie (באנגלית) קייל האריסון ברייטקופף, במסד הנתונים הקולנועיים KinoPoisk (ברוסית) "34th Annual Young Artist Awards". YoungArtistAwards.org. אורכב מ-המקור ב-2013-04-03. נבדק ב-2013-03-31. Kyle Breitkopf is known for his age| net worth, parents, height, biography -, HollywoodsMagazine, ‏4 במאי 2021
רנסום

האם התכוונתם ל... ארתור רנסום – סופר ועיתונאי בריטי ג'ון קרואו רנסום – משורר אמריקאי ג'סיקה רנסום – שחקנית בריטית
הבחירות לנשיאות בלארוס 2006

הבחירות לנשיאות בלארוס נערכו ב-19 במרץ 2006. הנשיא אלכסנדר לוקשנקו, שעבורו זו הייתה מערכת בחירות השלישית זכה ביתרון משמעותי. הבחירות לנשיאות נערכות כל חמש שנים. המועמדים, ברגע שהם נחשבים כשירים לפי סעיף 80 לחוקה, מחויבים לאסוף חתימות של מצביעים זכאים. לאחר שנאספו ואושרו 100,000 חתימות, המועמד מוכרז למועמד רשמי על ידי ועדת הבחירות המרכזית. במהלך סבב ההצבעה הראשון, אם מועמד מרוויח לפחות חמישים אחוז פלוס אחד מהקולות, הוא מוכרז כנשיא נבחר. אם אף אחד לא השיג את המספר הזה במהלך הסיבוב הראשון, אז מתקיימת הצבעה בין שני מועמדים שזכו ברוב הקולות. מי שזכה במירב קולות מביניהם מוכרז לנשיא. בבחיות השתתפו מועמדים הבאים: אלכסנדר לוקשנקו, נשיא בלארוס המכהן. סרגיי גיידוקביץ' אלכסנדר קוזולין אלכסנדר מילינקביץ' מועמדים נוספים לא היו כשירים או שהודיעו על הפסקת מעומדות. לאחר פרסום התוצאות המוקדמות, במהלך הערב תומכי האופוזיציה החלו להתאסף במרכז מינסק. לפי מידע של משטרת העיר נאספו עד כ-8 אלף אנשים. לאחר פרסום התוצאות הרשמיות אלכסנדר מילינקביץ' ואלכסנדר קוזולין סירבו לקבל אותם. הם הודיעו שלאור מספר רב של אי-סדרים, לא ניתן לקבל את התוצאות. משקיפים מטעם חבר המדינות הודיעו שקיימות רק אי-סדרים לא משמעותיים. שר החוץ של רוסיה סרגיי לברוב תמך בתוצאות הבחירות. נציגי הפרלמנט האירופי הודיעו על אי-סדרים רבים במהלך הבחירות. משלחת הארגון לביטחון ולשיתוף פעולה באירופה פרסמה את הדוח שלה ב-20 במרץ. לפי ממצאי הדו"ח מהלך הבחירות לא ענה לדרישות הארגון. האופוזיציה הקימה "עיר האוהלים" בכיכר במרכז מינסק. ב-24 במרץ המחנה פוזר על ידי המשטרה תוך מעצר של 500 אנשים לרבות עיתונאי אנדריי דינקו ואלכסנדר קוזולין. ב-25 במרץ בעיר נערכה הפגנה שפוזרה באלימות. מדיה וקבצים בנושא הבחירות לנשיאות בלארוס 2006 בוויקישיתוף דוח OBSE על הבחירות - כתבת תסקיר (באנגלית)
שומאכר (סרט)

שומאכר (בגרמנית: Schumacher) הוא סרט תיעודי בהפקה גרמנית העוסק בנהג המרוצים מיכאל שומאכר, שזכה שבע פעמים באליפות הפורמולה 1. הסרט שודר לראשונה בנטפליקס ב-15 בספטמבר 2021, לציון 30 שנה להופעת הבכורה של שומאכר באליפות. הסרט מתמקד בשנים הראשונות באליפות ובתקופה בה היה בקבוצת פרארי. זהו הסרט הראשון שנעשה בשיתוף פעולה עם משפחת שומאכר, שנתנה גישה לסרטים ותמונות פרטיים והתראיינה לסרט. הסרט בוים במשותף על ידי האנס-ברונו קמברטונס, ונסה נוקר ומייקל ווך, והופק על ידי ונסה נוקר ובנימין סייקל עבור חברת Film B14. משפחת שומאכר שיתפה פעולה עם הפקת הסרט והעניקה גישה לארכיון הסרטים והתמונות המשפחתי. בני המשפחה מתראיינים לאורך הסרט: קורינה, אשתו, רולף, אביו וראלף, אחיו. בסרט מופיעים גם הילדים ג'ינה-מריה ומיק. בנוסף, מתראיינים בסרט גם ווילי ובר, שהיה מנהלו האישי ובעלי תפקידים ונהגים שלקחו חלק באליפות: ז'אן טוד, ברני אקלסטון, פאביו בריטורה, סבסטיאן פטל, דייוויד קולטהרד, מיקה הקינן ודיימון היל. הסרט זכה לביקורות מעורבות. באתר IMBD קיבל הסרט ציון 7.7 בשבוע הראשון לצאתו, ו-43% באתר Rotten Tomatoes. הגרדיאן מציין שהסרט מספק "תובנה ייחודית" לחייו האישיים ולמאבקיו האישיים של שומאכר, עם זאת שהוא מסכם שסרט הוא דל בפרטים ו"סטרילי מדי". הסרט חושף ששומאכר התחרה עם צמיגים משומשים שאביו מיחזר בתחילת דרכו בקארטינג, סבל מנדודי שינה לאחר מותו של איירטון סנה, ושקל לבצע צניחה חופשית בדובאי במקום הנסיעה לאתר הסקי במריבל, בה נפגע בתאונה, בסופו של דבר. "שומאכר", במסד הנתונים הקולנועיים IMDb (באנגלית) "שומאכר", באתר נטפליקס "שומאכר", במסד הנתונים הקולנועיים KinoPoisk (ברוסית) Netflix Buys Michael Schumacher Documentary, DeadLine.com, 30 July 2021 Loving, caring Michael Schumacher revealed in new documentary, The Guardian, 18 September 2021
איסור נעבד

איסור נעבד הוא איסור לאכול פירות שביעית שבגידולן נעשו מלאכות האסורות בשביעית, כגון: זריעה או זמירה. מקור הדין בתורה: ”וְהָיְתָה שַׁבַּת הָאָרֶץ לָכֶם לְאָכְלָה, לְךָ וּלְעַבְדְּךָ וְלַאֲמָתֶךָ וְלִשְׂכִירְךָ וּלְתוֹשָׁבְךָ הַגָּרִים עִמָּךְ” (ספר ויקרא, פרק כ"ה, פסוק ו') מהפסוק ניתן ללמוד, שמותר לאכול רק יבול מקרקע ששבתה, כלומר שהתקיימו בה כל המצוות הקשורות להשבתת עבודת האדמה: ”שבת הארץ לכם - מן השבות בארץ אתה אוכל, ואין אתה אוכל מן השמור.” (ספרא (מלבי"ם)/פרשת בהר/פרק א. וכן רש"י על הפסוק). ופירש הרב אליהו מזרחי: ”'שמור'... מיירי בעבדו... כדכתיב "והיתה שבת הארץ לכם לאכלה", לאפוקי אותו שעבדו כמו בכל שנה ושנה... אינו רשאי לאכלו”. במשנה נאמר: ”שדה שנטייבה - בית שמאי אומרים: אין אוכלים פירותיה בשביעית, ובית הלל אומרים: אוכלים” (משנה שביעית ד ב. מובא גם בספרא על הפסוק לעיל.). "נטייבה" הכוונה שנחרשה היטב, והדבר אסור בשביעית מדרבנן בלבד, ולכן נחלקו בית שמאי ובית הלל אם הדבר אוסר את הפירות באכילה. אולם לא נחלקו על מלאכות האסורות מן התורה, כגון זריעה או זמירה. מקור נוסף במשנה הוא: ”הנוטע... בשביעית, בין שוגג, בין מזיד, יעקור” (משנה תרומות ב ג.). מהמשניות לעיל הסיק הראב"ד, שכל יבול שנזרע בשביעית - אסור לאכלו: ”לא מצינו בזורע בשביעית שום היתר” (ראב"ד על רמב"ם שמיטה ויובל ד טו). וכן פסק רידב"ז, שכרם שנזמר בשביעית באיסור - פירותיו אסורים באכילה מן התורה. הרמב"ם כתב ”שדה שנטייבה [נחרשה] בשביעית וצמחה - פירותיה מותרין באכילה” (רמב"ם שמיטה ויובל ד א, כדעת בית הלל במשנה לעיל), ובהמשך כתב ”עבר וזרעו בשביעית, ויצא לשמינית... אם זרעו לירק... הואיל ונלקט בשמינית, בין ירקו בין זרעו מותר.” (רמב"ם שמיטה ויובל ד טו): בשביעית אסור לאכול ירקות גם אם גדלו בהיתר, משום איסור ספיחין. אבל בשמינית אין איסור ספיחין. לפי הרמב"ם, גם העובדה שהאדם חרש או זרע באיסור בשנה השביעית, אינה אוסרת את היבול באכילה בשמינית. בעקבותיו פסק החזון איש להקל ולהתיר באכילה פירות שנעשו בהם מלאכות. הרדב"ז בפירושו על הרמב"ם הסביר, שהסיבה שלא אסרו פירות של שדה שנחרשה היא, ”פירות שביעית - הפקר נינהו, ולא שייך לקנסו” (רדב"ז על רמב"ם הלכות שמיטה ויובל ד א). והסביר הרב מרדכי אליהו, שכיוון שפירות השביעית הם הפקר, לא ייתכן שאדם שביצע בהם מלאכה אסורה יגרום לכך שהפירות יהיו אסורים על כולם, שכן אין אדם אוסר דבר שאינו שלו. והרב שאול ישראלי הסיק מכאן ”ואם כן, זה ששומר את הפרי לעצמו ומשמרו להכנסתו - אין מקום להפטר”. לפי זה, אם החקלאי ביצע מלאכות אסורות בשדהו, וגם לא הפקיר את שדהו לכולם - פירותיו אסורים באכילה. הרא"ם על רש"י על ויקרא כה ו. ולפי תוספות רי"ד על יומא פג א, הפסוק אוסר לאכול פירות משדה ששמרו עליו וביטלו את מצוות הפקרת הפירות; ראו איסור שמור. רמב"ם וברטנורא על המשנה בית רידב"ז ג יז חזון איש שביעית י ו קטיף שביעית, הוצאת מכון התורה והארץ, אשקלון ה'תשס"ח, עמ' 314
הפרלמנט של האיטי

הפרלמנט של האיטי (בצרפתית: Parlement Haïtien) הוא הרשות המחוקקת של האיטי, המורכב מהסנאט (בית עליון) ומלשכת הצירים (בית תחתון). בניין הפרלמנט ממוקם בפורט-או-פרנס. הרשות המחוקקת הראשונה של האיטי נקראה מועצת המדינה. היא הורכבה לרוב מגנרלים שמינה ראש המדינה. מועצת המדינה הראשונה הוקמה על ידי ז'אן-ז'אק דסאלין. לאחר שנרצח בשנת 1806 שליט ממלכת הצפון של האיטי, אנרי כריסטוף, שינה את שמה של מועצת המדינה לאספה המכוננת. בשנת 1816 הקים אלכסנדר פטיון, שליט האיטי, בית מחוקקים דו-ביתי. בשנת 1964 הפרלמנט הפך לבית מחוקקים חד-ביתי, ובשנת 1988 הוא חזר להיות דו-ביתי. ערך מורחב – הסנאט של האיטי בסנאט של האיטי יש 30 מושבים, שלושה לכל מחוז. שני שלישים מהסנאטורים נבחרים לשש שנים, ושליש לשנתיים. לפני הקמת מחוז ניפס בשנת 2003 היו עשרים ושבעה מושבים בסנאט. לשכת הצירים מונה 119 חברים הנבחרים בהצבעה עממית לתקופות של ארבע שנים. בבחירות בשנת 2000 73 מושבים מתוך 83 שהיו אז בלשת הצירים היו שייכים למפלגתו של ז'אן-ברטראן אריסטיד. האספה הלאומית היא ישיבה בה משתתפים כל חברי הפרלמנט. האספה הלאומית מתכנסת למטרות ספציפיות הקבועות בחוקה, ביניהן: הכרזת מלחמה, אישור או דחיית הסכמים ואמנות בינלאומיים ותיקון החוקה. בראש האספה הלאומית עומד נשיא הסנאט. נשיא לשכת הצירים משמש כסגן נשיא האספה הלאומית ומזכירות הסנאט ולשכת הצירים משמשות גם כמזכירות האספה הלאומית. בניין האספה הלאומית נבנה בשנת 1949 בפורט-או-פרנס, ונהרס על ידי רעידת האדמה ב-12 בינואר 2010. בניין הפרלמנט הוקם בשנת 1967 ונהרס ברעידת האדמה העזה שהתרחשה ב-2010. ב-22 בנובמבר 2011 הוקם מבנה זמני לפרלמנט. ב-27 בדצמבר 2012 הונחה האבן הראשונה של בניין הפרלמנט החדש. גודלו של הבניין החדש הוא 3,600 מטרים רבועים. הסנאט של האיטי פוליטיקה של האיטי בתי מחוקקים לפי מדינה אתר האינטרנט הרשמי של הפרלמנט של האיטי (בצרפתית) חוקת האיטי משנת 1987, סעיף 88 חוקת האיטי משנת 1987, סעיף 92 חוקת האיטי משנת 1987, סעיף 98 חוקת האיטי משנת 1987, סעיף 99 Haiti - Reconstruction : Inauguration of the new Parliament building in Haiti - HaitiLibre.com : Haiti news 7/7, www.haitilibre.com Haiti - Reconstruction : «The most beautiful Parliament of the Caribbean» (dixit Laurent Lamothe) - HaitiLibre.com : Haiti news 7/7, www.haitilibre.com
בן אוליאל

בן אוליאל או בן עוליאל הוא שם משפחה. האם התכוונתם ל... יוסף בן עוליאל – חוקר החכתיה עמירם בן אוליאל - רוצח ישראלי שהורשע בביצוע הפיגוע בדומא
ברייטקופף

ברייטקופף (בגרמנית: Breitkopf) הוא שם משפחה. האם התכוונתם ל... ברייטקופף והרטל (Breitkopf & Härtel) - בית ההוצאה למוזיקה הוותיק ביותר שעודו פעיל אישים קייל האריסון ברייטקופף – שחקן קולנוע וטלוויזיה קנדי שמעון ברייטקופף – עיתונאי ויועץ תקשורת חרדי
קלברי

קלברי (באנגלית: Kalbarri) היא עיירה באוסטרליה המערבית כ-592 ק"מ מפרת'. העיירה נמצאת באזור אקלים ים-תיכוני. היישוב ממוקם בשטחי שבט ננדה. השם "קלברי" הוא שמו של איש שהיה מתגורר בשטח העיירה הנוכחית. התיישבות של יוצאי אירופה באזור החלה עוד במהלך המאה ה-17, כאשר מספר ימאים מהספינה של חברת הודו המזרחית ההולנדית הורדו מהספינה. במהלך שנות ה-40 של המאה ה-20 האזור הפך למקום תיירות ודייג. האזור ליד העיר הוכרז כ"פארק לאומי". כל שנה כ-200 אלף תיירים מגיעים לאזור. בעבר עיירה סבלה מאמינות אפזרת חשמל ירודה. בשנת 2019 הופעלה יחידת מצברים בהספק של 5 מגוו"ט לאבטחת אמינות חשמל אמינה לצרכני האזור. באפריל 2021 בעקבות סופה טרופית שעברה באזור, סבלה העיירה מנזק משמעותי. מדיה וקבצים בנושא קלברי בוויקישיתוף כתבה של פול קדק על מצב בעיירה לאחר סופה טרופית Sophie Vorrath, Western Australia's first big battery delivered to Kalbarri microgrid, One Step Off The Grid, ‏17 בדצמבר 2019 (באנגלית אמריקאית)
ריס מקלנגן

ריס ג'ושוע מקלנגן (BEM) (באירית: (BEM) Rhys Joshua McClenaghan; נולד ב-21 ביולי 1999) הוא מתעמל אירי המתחרה עבור אירלנד וצפון אירלנד. האלוף האולימפי (פריז 2024) בסוס הסמוכות. פעמיים ברציפות אלוף העולם (2022 ו-2023), זוכה מדליית ארד באליפות העולם (2019), פעמיים אלוף אירופה (2018 ו-2023) ואלוף משחקי חבר העמים (גולד קוסט 2018) בתרגיל סוס סמוכות ובכך היה למתעמל האירי הראשון שזכה במדליית זהב באליפות עולם ובמדליית זהב באליפות אירופה. מקלנגן נולד במחוז דאון שבצפון אירלנד לטרייסי ודני מקלנגן. הוא התאמן במועדון ההתעמלות רת'גייל שבבנגור. בהמשך עבר לדבלין כדי להתאמן במכון האירי לספורט באבוטסטון. הוא מתאמן בהדרכתו של לוק קרסון. באליפות בריטניה בהתעמלות שנערכה בשנת 2016 זכה במדליית ארד בתרגיל סוס הסמוכות, אחרי המדליסטים האולימפיים לואיס סמית' ומקס ויטלוק. באותה שנה, באליפות אירופה לנוער זכה במדליית כסף בתרגיל סוס הסמוכות. במשחקי חבר העמים שנערכו בגולד קוסט, אוסטרליה בשנת 2018 זכה במדליית זהב בתרגיל סוס הסמוכות וניצח את האלוף האולימפי ואלוף העולם המכהן, מקס ויטלוק מבריטניה, בשל ביצוע טוב יותר למרות שלשניהם היה ניקוד זהה של 15.100 נק'. הייתה זו המדליה הראשונה בהתעמלות של צפון אירלנד במשחקי חבר העמים הבריטי. באליפות אירופה שנערכה בגלאזגו אותה שנה (אנ') הוא זכה במדליית זהב בתרגיל סוס הסמוכות בתוצאה של 15.300 נק', לפני רוברט זליגמן מקרואטיה (14.866 נק') וסשו ברטונציי מסלובניה (14.866 נק') והפך לאלוף אירופה הראשון של אירלנד. באליפות העולם בהתעמלות שנערכה בשטוטגרט באוקטובר 2019 זכה במדליית ארד בתרגיל סוס הסמוכות בתוצאה של 15.400 נק', אחרי מקס ויטלוק מבריטניה (15.500 נק') ולי צ'יקאי מטייפה (15.433 נק'), הראשונה אי פעם של אירלנד ובכך היה למתעמל המעוטר ביותר של אירלנד בכל הזמנים. באולימפיאדת טוקיו (2020) סיים במקום שביעי בתרגיל סוס הסמוכות בתוצאה של 13.100 נקודות. בשלב המוקדמות הוא עלה מהמקום השני בתוצאה של 15.266 נקודות. בינואר 2021 הוענקה למקלנגן מדליית האימפריה הבריטית (אנ') כאות הוקרה על הישגיו בתחום ההתעמלות. מדיה וקבצים בנושא ריס מקלנגן בוויקישיתוף ריס מקלנגן, ברשת החברתית פייסבוק ריס מקלנגן, ברשת החברתית אקס (טוויטר) ריס מקלנגן, ברשת החברתית אינסטגרם ריס מקלנגן, סרטונים בערוץ היוטיוב ריס מקלנגן, באתר olympedia.org ריס מקלנגן, באתר התאחדות ההתעמלות הבין-לאומית ריס מקלנגן, באתר התאחדות ההתעמלות הבינלאומית "No. 63218" (עמ' N34), לונדון גאזט, ‏31 בדצמבר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריס מקלנגן".
וחנינגן (כדורגל)

מועדון הכדורגל וחנינגן (בהולנדית: FC Wageningen) היה מועדון כדורגל הולנדי מהעיר וחנינגן שבחלדרלנד שפעל בשנים 1911–1992. הישג השיא שלו היה זכייה כפולה בגביע ההולנדי. המועדון נוסד ב-1911 בשם ו.ו.ו.וחנינגן ושיחק בליגות האזוריות עד עונת 1923/1924 אז העפילה לאליפות הולנד הליגה הבכירה במדינה. בעונת 1938/1939 זכתה בתיאור הראשון שלה, הגביע ההולנדי לאחר ניצחון בגמר על פ.ס.ו איינדהובן 2–1. בעונת 1947/1948 זכתה הקבוצה בגביע בפעם השנייה. הקבוצה המשיכה לשחק בליגה הראשונה עד עונת 1954/1955 שהייתה עונת הפיצול לפני עונת המבחן של הפיכת הליגה למקצוענית. בעונה זו סיימה הקבוצה במקום האחרון וירדה לליגה השלישית בעקבות ההכנות להקמת ליגת העל ההולנדית וליגת המשנה ההולנדית. בעונת 1955/1956 עלתה הקבוצה מהמקום ה-2 לליגת המשנה, בה שיחקה 6 עונות לפני שירדה לליגה השלישית בעקבות שינוי מבנה הליגות, כאשר הקבוצות במקומות 7–18 בכל בית של ליגת המשנה ירדו לליגה השלישית החדשה וליגת המשנה צומצמה לליגה אחת בת 16 קבוצות. לאחר ירידתה בילתה הקבוצה 6 עונות בליגה השלישית ובעונת 1967/1968 זכתה באליפות הליגה ושבה לליגת המשנה, אך נשרה לאחר עונה אחת בלבד לליגה השלישית. בעונה שלאחריה סיימה במקום השני ושבה לליגת המשנה. בעונת 1973/1974 סיימה הקבוצה במקום ה-4 בליגת המשנה והעפילה לשלב הפלייאוף בו סיימה ראשונה הודות להפרש שערים עדיף אל מול פורטונה סיטארד מליגת העל ועקב כך העפילה לראשונה בתולדותיה לליגה הבכירה במתכונתה המקצוענית, אך לאחר עונה זו נשרה מהמקום האחרון לליגת המשנה בה שיחקה כ-5 עונות נוספות בהן העפילה מספר פעמים לפלייאוף, אך כשלה בהעפלה. בסיום עונת 1979/1980 סיימה במקום ה-3 והעפילה לפלייאוף הליגה בו זכתה ועקב כך העפילה בפעם השנייה לליגה הבכירה. גם עונתה השנייה בליגה הסתיימה במקום האחרון והקבוצה שבה לליגת המשנה בה שיחקה עד עונת 1991/1992 אז סיימה במקום ה-9 והתפרקה לאחר שהכריזה על פשיטת רגל. החל מעונת 1978/1979 אז פוצלה מהקבוצה, פועלת קבוצת חובבים בשם ו.ו.ו.וחנינגן המשחקת בליגת ה-9. הגביע ההולנדי זכייה (2) 1938/1939, 1947/1948 אליפות הליגה השלישית אלופה (1) 1967/1968
פולקספארקשטדיון

פולקספארקשטדיון (בגרמנית: Volksparkstadion) הוא אצטדיון כדורגל הנמצא בעיר המבורג שבגרמניה. האצטדיון משמש כאצטדיונה הביתי של קבוצת הכדורגל המבורג. האצטדיון הוא אחד מ-12 האצטדיונים שאירחו את מונדיאל 2006. באצטדיון שוחקו ארבעה משחקים בשלב הבתים ומשחק אחד ברבע הגמר. כמו כן, אירח האצטדיון מספר משחקים במסגרת מונדיאל 1974 ויורו 1988. במקום בו נמצא האצטדיון הנוכחי עמדו בעבר אצטדיונים נוספים. תחילה הוקם אצטדיון בשם Bahrenfelder שנחנך ב-13 בספטמבר 1925 במשחק שבו ניצחה אלטונה 3-2 את המבורג לעיני 25,000 צופים. באותה התקופה האצטדיון היה ידוע גם בשם אצטדיון Altonaer. בשנים 1951–1953 האצטדיון נבנה מחדש תוך שינוי שמו לפולקספארקשטדיון והוא נפתח באופן רשמי ב-12 ביולי. מרבית החומרים ששימשו לבניית האצטדיון הגיעו מהריסות רובע Eimsbüttel בעיר שנחרב בהפצצות של בעלות הברית במלחמת העולם השנייה. האצטדיון החדש הכיל 75,000 מקומות ושימש לאירועי הספורט השונים בעיר. עם הקמת הבונדסליגה ב-1963 עברה המבורג לשחק בפולקספארקשטדיון שהיה גדול ומודרני יותר מאצטדיונם הקודם שהכיל 27,000 מקומות. מאז החלה המבורג לבסס את עצמה כקבוצת צמרת בגרמניה והיא זכתה באליפויות ב-1979, 1982 ו-1983. ב-1998 החליטו בקבוצה להחליף את פולקספארקשטדיון באצטדיון חדש. מלבד העובדה שצעד כזה יעזור לגרמניה לזכות באירוח המונדיאל, הסיבה העיקרית להחלטה הייתה הקושי ההולך וגדל לעמוד בתקני הבטיחות באצטדיון כה מיושן. האצטדיון הישן נהרס כמעט לחלוטין ובמקומו נבנה אצטדיון הארנה החדש שניצב ב-90 מעלות ביחס לאצטדיון הישן כדי לאפשר זווית צפייה נוחה מכל היציעים וכדי לנצל טוב יותר את אור השמש. אישור הבנייה התקבל ב-30 באפריל 1998. האצטדיון נבנה ללא מסלולי הריצה שהיו באצטדיון הישן והגדילו את המרחק בין היציעים לכר הדשא. עלות הבנייה של האצטדיון החדש מוערכת ב-90 עד 100 מיליון אירו. האצטדיון נחנך בשנת 2000 בהתמודדות בין נבחרות גרמניה ויוון שהסתיים בניצחון 2-0 של הנבחרת המקומית. במשחקי הליגה בגרמניה מכיל האצטדיון 57,274 מקומות אולם במשחקים בינלאומיים מופחתת כמות הקהל המקסימלית ל-51,500 מפני שאזורי העמידה ביציע מוסבים למקומות ישיבה. מלבד משחקי כדורגל משמש האצטדיון החדש לקונצרטים ולמופעים. ב-2004 נפתח באצטדיון מוזיאון המוקדש להיסטוריה של קבוצת הכדורגל של המבורג. ב-2001 חתמה חברת AOL על חוזה עם קבוצת המבורג כנותנת החסות של האצטדיון ולכן נשא האצטדיון את שמה כשנקרא AOL ארנה. AOL שילמה 15.3 מיליון אירו תמורת החוזה שתוקפו פג ב-2006 אך הכיל אפשרות לחידוש. ב-29 במרץ 2007 קנה הבנק הגרמני HSH Nordbank את הזכויות על שם האצטדיון תמורת 25 מיליון אירו לאחר ש-AOL בחרה שלא לחדש את החוזה. ביולי 2010 רכשה חברת אימטק (Imtech) את הזכויות על שם האצטדיון למשך חמש שנים, ועד 2015 הוא נקרא "אימטק ארנה". ב-12 במאי 2010 אירח האצטדיון את הגמר הראשון של הליגה האירופית בו ניצחה אתלטיקו מדריד את פולהאם בתוצאה 2-1. בחודש יוני 2015 חזר שמו של האצטדיון ל"פולקספארקשטדיון". מבט מבפנים חזית האציטדיון אתר האינטרנט הרשמי של פולקספארקשטדיון האצטדיון באתר The Stadium Guide האצטדיון באתר Stadionwelt (בגרמנית) האצטדיון באתר World Stadiums האצטדיון באתר ONE פולקספארקשטדיון, ברשת החברתית פייסבוק